Diari Oficial de la Generalitat Valenciana


Sumari del DOGV 5973, del 12-03-2009 (2009/2751)

RESOLUCIÓ de 6 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de coedició entre el Patrimoni Nacional i la Generalitat, per a l'edició facsímil del manuscrit Llibre dels Fets, Sign. II/475, conservat en la Reial Biblioteca (Palau Reial, Madrid).
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   5973

Data del DOGV
:   12-03-2009

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2009/2751


Data del document
:   06-03-2009

Organisme emissor
:   Conselleria de Presidència

Tipus de document
:   Resolució

Descriptors 

:   * Conselleria Cultura i Esport
    * Biblioteca Valenciana
    * administració central
    * patrimoni cultural
    * cooperació administrativa
    * publicació

RESOLUCIÓ de 6 de març de 2009, del director general de Relacions amb les Corts i Secretariat del Consell, de la Conselleria de Presidència, per la qual es disposa la publicació del conveni de coedició entre el Patrimoni Nacional i la Generalitat, per a l'edició facsímil del manuscrit Llibre dels Fets, Sign. II/475, conservat en la Reial Biblioteca (Palau Reial, Madrid).   
 [2009/2751]  
El Patrimoni Nacional i la Generalitat han subscrit, després de la tramitació prèvia reglamentària, el 23 de desembre de 2008, el conveni de coedició per a l'edició facsímil del manuscrit Llibre dels Fets, sign. II/475, conservat en la Reial Biblioteca (Palau Reial, Madrid).  
En compliment del que establix l'article 8.2 de la Llei de Règim Jurídic de les Administracions Públiques i del Procediment Administratiu Comú, i l'article 3.4 del Decret 20/1993, de 8 de febrer, del Consell, cal publicar en el Diari Oficial de la Comunitat Valenciana l'esmentat conveni, que ha quedat inscrit en el Registre de Convenis de la Generalitat amb el número 0227/2009, i que figura com a annex d'esta resolució.  
València, 6 de març de 2009.- El director general de Relacions amb les Corts i Secretariat del Consell. Ángel Mompó Romero.  
Conveni de coedició entre el Patrimoni Nacional i la Generalitat Valenciana, per a l'edició en facsímil del manuscrit Llibre dels fets, sign. II/475, conservat en la Reial Biblioteca (Palau Reial, Madrid)  
Palau Reial de Madrid, 23 de desembre de 2008  
Reunits  
D'una part, el Consell d'Administració del Patrimoni Nacional, d'ara endavant Patrimoni Nacional, organisme públic regulat per la Llei 23/1982, de 16 de juny, i pel seu Reglament, aprovat pel Reial Decret 496/1987, de 18 de març, amb domicili al Palau Reial, carrer de Bailén, s/n, 28321 Madrid, representat en aquest acte pel conseller gerent del Consell d'Administració del Patrimoni Nacional, José Antonio Bordallo Huidobro, càrrec per al qual va ser nomenat mitjançant el Reial Decret 870/2005, de 15 de juliol, i que actua en virtut de l'article 70.k del citat Reial Decret.  
De l'altra part, la consellera de Cultura i Esport de la Generalitat, Trinidad María Miró Mira, qui actua en nom i representació d'aquesta institució, en virtut de l'Acord del 27 de juny de 2008, del Consell.  
Les parts, en el caràcter amb què hi intervenen, es reconeixen recíprocament plena capacitat jurídica per a subscriure aquest conveni de col·laboració, per a la qual cosa  
Exposen  
I. Que el Patrimoni Nacional té com a finalitat la gestió i l'administració dels béns de titularitat de l'Estat afectats a l'ús i al servici del rei i dels membres de la família reial, per a l'exercici de l'alta representació que la Constitució i les lleis els atribueixen; el govern i l'administració sobre els reials patronats, per mandat exprés de l'article 3 de la llei que els regula, i l'adopció de les mesures que conduïsquen a l'ús dels béns que administra per a fins culturals, científics i docents.   
II. Que la Biblioteca Valenciana té prevista l'edició facsímil de l'obra Libre que feu lo glorios Rey en Jaume [...] de tots los fets e les graties que vostre senyor li feu en la sua vida. Vida del glorios martir monsenyor sant Jordi, signatura II/475, conservada en la Reial Biblioteca, obra que serà acompanyada d'un segon volum que n'inclourà la transcripció i els estudis històrics i diplomàtics els autors dels quals es concreten en l'annex 1 que acompanya aquest conveni.  
III. Que l'obra mencionada és un bé integrant del Patrimoni Nacional, i que el projecte que s'ha de realitzar s'enquadra dins dels objectius de difusió que el Patrimoni Nacional té encomanats; com que la Biblioteca Valenciana és, a més, una editorial que té com un dels seus fins l'edició d'obres d'aquesta índole, les parts estan interessades a publicar conjuntament, reproduïda en facsímil, l'esmentada obra.  
En virtut de tot això, les parts que signen convenen a subscriure aquest conveni de coedició, subjecte a les següents  
Clàusules  
Primera. Objecte del conveni  
L'objecte d'aquest conveni és establir les condicions per a la reproducció facsímil de l'obra Libre que feu lo glorios Rey en Jaume [...] de tots los fets e les graties que vostre senyor li feu en la sua vida. Vida del glorios martir monsenyor sant Jordi, signatura II/745, conservada a la Reial Biblioteca, que realitzarà la Biblioteca Valenciana en el període màxim de tres anys a partir de la data de la signatura d'aquest conveni.  
Segona. Modalitats de col·laboració  
- El Patrimoni Nacional autoritza la Biblioteca Valenciana per a reproduir l'obra Libre que feu lo glorios Rey en Jaume [...] de tots los fets e les graties que vostre senyor li feu en la sua vida. Vida del glorios martir monsenyor sant Jordi, amb destinació a la realització de l'edició facsímil (tirada nacional). Aquesta és l'única aportació del Patrimoni Nacional a aquesta coedició, ja que no hi participa econòmicament.  
- La Biblioteca Valenciana no podrà reeditar-la sense l'autorització prèvia del Patrimoni Nacional.   
- El nombre total d'exemplars de la present edició no superarà els 1.000.  
- El Patrimoni Nacional, en cas de futures peticions per unes altres empreses per a reproduir en facsímil la mencionada obra, respectarà a la Biblioteca Valenciana aquesta autorització fins que no n'haja exhaurit l'edició, i com a màxim durant un termini de cinc anys comptadors des de la data de la publicació.  
- La Biblioteca Valenciana reconeix el Patrimoni Nacional com a titular dels drets de còpia sobre el manuscrit objecte d'aquest conveni, i així figurarà en el copyright de l'obra.   
- Les característiques tècniques generals de la publicació objecte d'aquest conveni són les descrites en l'annex 1 d'aquest document, les quals han sigut concretades una vegada realitzades les proves d'impressió i la maqueta d'enquadernació que se sol·liciten, i aprovades pel Patrimoni Nacional.   
- La Biblioteca Valenciana està obligada a realitzar a càrrec seu la reproducció del facsímil en tots els seus processos, la contractació dels autors dels estudis i de la transcripció, així com dels fotògrafs. També assumirà les despeses de fotografia, transcripció, reproducció, fotomecànica, impressió, enquadernació, etc.  
- El fotògraf que realitze el reportatge fotogràfic haurà d'acceptar i firmar el document «Condicions per a la realització de fotografies», que conforma l'annex 2 d'aquest conveni. Tant la Biblioteca Valenciana com el fotògraf que realitze les fotografies de l'obra original, es comprometen a no utilitzar aquest material en cap altra publicació audiovisual o impresa, en les seues distintes formes d'edició, sense la corresponent autorització expressa de Patrimoni Nacional. La possessió de l'original fotogràfic no comporta cap dret de reproducció.   
- El Patrimoni Nacional i la Biblioteca Valenciana es reconeixen mútuament com a titulars dels drets de coedició de l'obra objecte d'aquest conveni, i així figurarà en el copyright i en l'acta editorial o notarial que haurà d'autenticar el total dels exemplars editats i la procedència de l'original reproduït.  
- La Biblioteca Valenciana haurà de lliurar digitalitzades totes les pàgines i les cobertes en CD-ROM o en DVD.  
- Les imatges podran ser utilitzades pel Patrimoni Nacional, bé individualment, bé en una selecció, per atendre les seues pròpies necessitats editorials. També podrà facilitar-les per complir els objectius de divulgació i investigació que té encomanats, i per als seus propis fins publicitaris.  
- Entre aquests últims hi ha la possible difusió en Internet de l'obra objecte d'aquest conveni.  
- Per a l'ús d'investigadors, se'n podrà facilitar la consulta en pantalla, al recinte mateix de les biblioteques d'aquest organisme.  
- El treball de reproducció fotogràfica es realitzarà a les dependències del Patrimoni Nacional i el personal tècnic del qual supervisarà l'operació sempre que ho considere convenient.  
- El Patrimoni Nacional exigirà a la Biblioteca Valenciana que, una vegada acabats els treballs fotogràfics, l'obra quede en les mateixes condicions en què estava en iniciar-se la reproducció.  
- La Biblioteca Valenciana acredita, en el moment de la signatura d'aquest conveni, que té subscrita una pòlissa d'assegurances amb la companyia (es concretarà en el moment de la signatura), que cobreix els riscos derivats de la manipulació de l'obra objecte d'aquest conveni, i que hi apareix com a beneficiari el Consell d'Administració del Patrimoni Nacional, així com l'àmbit i el contingut de la garantia, el període de cobertura i el capital assegurat.   
- El Patrimoni Nacional i la Biblioteca Valenciana acordaran la manera de presentació de l'obra, la seua publicitat, etc., en el cas que es decidisca realitzar aquestes accions, en el termini màxim de tres mesos des de l'aparició de l'obra editada. La Biblioteca Valenciana assumirà totes les despeses que es deriven de qualsevol d'aquesta actuacions.  
Tercera. Comissió de seguiment  
- Per tal de facilitar el compliment d'aquest conveni de coedició, es constitueix una comissió mixta formada per un representant de cada part.   
- Aquesta comissió serà l'encarregada d'avaluar resultats intermedis o finals.   
- El Patrimoni Nacional designa per a aquesta funció la senyora Rosario Díez del Corral Garnica, vocal assessora de Programes Culturals, o la persona en qui ella delegue; la Generalitat, la senyora Silvia Caballer Almela, directora general del Llibre, Arxius i Biblioteques, o la persona en qui ella delegue.  
- Una vegada realitzada la reproducció, els negatius, les fotografies, els arxius digitals, etc., passaran a ser propietat del Patrimoni Nacional, a qui li seran lliurats perquè els custodie.  
- El material utilitzat per a la impressió serà destruït o esborrat. La destrucció dels fotolits, arxius digitals, planxes i qualsevol altre material de reproducció utilitzat, serà executat per la Biblioteca Valenciana i per l'Impressor, els quals ho acreditaran mitjançant el corresponent certificat editorial.   
- El Patrimoni Nacional controlarà que el procés de producció siga dut a terme d'acord amb les característiques tècniques arreplegades en l'annex 1 i que van ser aprovades pel Patrimoni Nacional mitjançant la maqueta d'enquadernació i les proves d'impressió presentades.   
- El Patrimoni Nacional podrà efectuar totes les visites periòdiques que considere necessàries al lloc de treball, per tal de seguir el procés i comprovar les condicions en què es realitza la reproducció. La Biblioteca Valenciana sotmetrà al Patrimoni Nacional, abans d'imprimir-les, les proves definitives i la maqueta d'enquadernació de l'obra, perquè hi done la seua aprovació  
- A l'estoig, en l'últim plec del facsímil, en la portada, contraportada i pàgines interiors de l'estudi, o on convinguen les parts, hi hauran d'aparéixer, en lloc destacat i amb el mateix tipus d'impressió (tant en grandària com en forma), els noms i la identificació dels coeditors. Així mateix, en la pàgina de crèdits hi hauran d'aparéixer els números d'ISBN de tots dos coeditors i el Número d'Identificació de Publicació Oficial (NIPO) que siga assignat a aquesta obra.  
- La Biblioteca Valenciana, així que s'acabe l'edició (és a dir, que es realitze el primer exemplar), es compromet a facilitar al Patrimoni Nacional el 5% (cinc per cent) dels exemplars editats amb la consideració d'exemplars no venals, que seran destinats a la distribució institucional.  
- La Biblioteca Valenciana es compromet a facilitar al Patrimoni Nacional, amb un 55% (cinquanta-cinc per cent) de descompte sobre el PVP recomanat del producte final, totes les unitats venals que el Patrimoni Nacional sol·licite.  
- La Biblioteca Valenciana comunicarà al Patrimoni Nacional el preu de venda al públic, així com les posteriors modificacions (si n'hi ha), amb antelació suficient, almenys 15 dies abans de l'entrada en vigor del nou Preu de Venda al Públic, a fi de mantenir el mateix PVP.  
- La Biblioteca Valenciana establirà el preu del llibre i es farà càrrec de la seua distribució, difusió cultural i comercial i explotació per mitjà dels seus canals comercials habituals. El Patrimoni Nacional podrà incloure l'obra en el seu catàleg de publicacions.  
- El Patrimoni Nacional és alié a les relacions que la Biblioteca Valenciana puga establir amb tercers, incloent-hi el client individual, i l'editorial accepta expressament que serà de la seua exclusiva responsabilitat les conseqüències econòmiques que se'n deriven i qualsevol altra responsabilitat.  
Quarta. Duració  
- L'eficàcia d'aquest conveni de coedició està supeditada a l'acreditació de la subscripció de la pòlissa esmentada en la clàusula tercera, i serà condició indispensable perquè el conveni puga tenir efecte. Una vegada acreditada aquesta circumstància, el conveni tindrà un període de validesa de tres anys, després dels quals podrà renovar-se a iniciativa de les parts, amb l'acord previ que, en aquest sentit, haurà d'establir-se per escrit abans de la data de l'acabament. Si no es rep la sol·licitud de renovació, implicarà la resolució d'aquest conveni.   
Cinquena. Discrepàncies  
- Aquest conveni podrà ser resolt per alguna de les parts si, per qualsevol causa, el projecte no poguera realitzar-se, independentment que s'haguera començat a executar-lo o no. Si ja s'hagueren realitzat algun dels processos de fotografia, fotomecànica, etc., el material obtingut hauria de ser lliurat al Consell d'Administració del Patrimoni Nacional, i les possibles despeses originades fins a aqueix moment seran a càrrec de la Biblioteca Valenciana.  
- Així mateix, podrà resoldre's per incompliment de qualsevol de les obligacions previstes i fixades en aquest conveni, i singularment per l'obligació del termini indicat en la clàusula quarta.  
- Les qüestions o les diferències que sorgisquen amb motiu d'aquest conveni es resoldran en via administrativa i, si és el cas, davant de la jurisdicció contenciosa administrativa quant a la preparació i l'adjudicació, i en via civil en matèria d'execució i contingut del present conveni.  
I com a prova de conformitat, el signen per triplicat al lloc i en la data indicats més amunt  
Pel patrimoni Nacional  
José Antonio Bordallo Huidobro  
Per la Generalitat  
Trinidad María Miró Mira  
Annex I  
Característiques tècniques generals  
Llibre facsímil  
- Tirada: tirada nacional, que no podrà superar els 1.000 exemplars.  
- Format: igual que l'original (A2 col., caixa: 270/275x180/185 mm., 35/48 lín.; quad. 20+17+5 (18), signatures de foli excepte en el primer quad.; en bl. f. 1v, 2; almenys falta 1 f. entre f. 20-21).  
- Nombre de pàgines: igual que l'original (127 f.+[1] f. : paper ; 413x270 mm.).  
- Il·lustracions: igual que l'original (inicial de llibre miniada en blau i roig amb filigranes, capitals que alternen en blau i roig amb filigranes; rúbriques en roig, calderons alternant en roig i blau).  
- Fotògraf: el fotògraf és alié a l'empresa.  
- Fotografies:   
- L'obtenció es realitzarà amb càmera digital Hassenblad, de 40 milions de píxels i sistema de multidisparament.  
- Fotomecànica:  
- El sistema utilitzat serà directe a planxa.  
- La lineatura serà de 15 micròmetres.  
- La selecció de color es farà d'acord amb l'original i s'hi afegiran colors especials, vernissos, ors i altres, necessaris fins a aconseguir la qualitat de les proves de color requerides. S'utilitzaran per a això les tècniques òfset.   
- Impressió:  
- Es realitzarà en òfset.  
- Els ors s'hi aplicaran per mitjà de serigrafia.  
- Paper:   
- El suport triat serà el més paregut a l'original: paper pergamí.  
- Enquadernació:   
- Serà també de tipus facsímil. L'enquadernació actual del manuscrit, segons la seua fitxa catalogràfica, és: «Enc. s.XIX, pasta con hierros dorados, floreones y filetes en hierros dorados en lomo.»  
- Acta autenticació d'exemplars editats:   
- Notarial.  
Llibre estudi  
- Constarà d'un pròleg institucional, un estudi paleogràfic i codicológico, un estudi històric i la transcripció del facsímil.  
- Autors del pròleg, introducció, traducció, etc.:  
 María Luisa López Vidrier.  
 Francisco Gimeno Blay.  
 Vicent Garcia Edo.  
 Juan Galiana Chacón.  
 Jaime Chiner Gimeno.  
- Format: igual que el llibre facsímil.  
- Nombre de pàgines: aproximadament quatre-centes.  
- Il·lustracions: no en té.  
- Enquadernació: l'enquadernació serà idèntica a la utilitzada per al facsímil. Tots dos volums aniran dins d'una caixa.  
Annex II  
Condicions per a la realització de fotografies   
amb destinació a l'edició d'obres de tipus facsímil  
Nom o denominació social: Manuel Caparrós Durán  
NIF: 01.391.030-d  
Domicili: carrer d'Albacete, 40, porta 2  
Codi postal i ciutat: 46583 València  
País: Espanya  
Telèfon/fax/correu electrònic: \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_  
Obra que cal fotografiar: Libre que feu lo glorios Rey en Jaume [...] de tots los fets e les graties que vostre senyor li feu en la sua vida. Vida del glorios martir monsenyor sant Jordi.  
Signatura: II/475  
Ubicació: Reial Biblioteca, Palau Reial, Madrid.   
La realització del material fotogràfic es durà a terme d'acord amb les condicions següents:  
- Per a efectuar aquest treball és necessària la presència del personal tècnic designat pel Patrimoni Nacional, el qual donarà les instruccions oportunes al fotògraf durant el treball.  
- El personal tècnic del Patrimoni Nacional és l'únic autoritzat per a realitzar, supervisar o autoritzar qualsevol connexió elèctrica a les instal·lacions patrimonials.   
- El fotògraf haurà de seguir, en tot moment, les normes tècniques i les instruccions del personal del Patrimoni Nacional.  
- El fotògraf ha de presentar una llista en què incloga tot el personal que col·laborarà amb ell en el projecte, amb indicació del nom, del número del DNI i de l'ofici o del càrrec amb què hi treballarà.   
- Durant l'execució del treball, el personal autoritzat haurà de portar en tot moment la targeta d'identificació, que li serà facilitada pel Servici de Seguretat, en un lloc ben visible. Així mateix, haurà d'atenir-se a les indicacions que li faça el personal del Patrimoni Nacional.   
- No està permesa, en cap cas, la lliure circulació pels espais històrics o museístics que no siguen els estrictament necessaris per a l'exercici de la seua comesa.   
- Els drets de reproducció © queden en poder de Patrimoni Nacional.   
- L'adjudicatari renuncia expressament als seus drets de reproducció sobre les imatges obtingudes, que cedeix en exclusiva al Patrimoni Nacional, i haurà de sol·licitar a aquest organisme la corresponent autorització per cada ús que pretenga fer-ne, en l'únic cas de l'exercici de la possibilitat prevista en l'article 22 de la Llei de Propietat Intel·lectual, segons la qual «la cessió de drets d'explotació sobre les seues obres no impedirà a l'autor publicar-les, reunides en col·lecció triada o completa».  
- El Patrimoni Nacional exigirà al fotògraf que, una vegada acabats els treballs fotogràfics, l'obra quede en les mateixes condicions en què estava en iniciar-se la reproducció.  
- Per tal de cobrir els possibles danys durant el treball a l'obra que cal fotografiar, tot i que siguen involuntaris, el fotògraf contractat, senyor Manuel Caparrós Durán presentarà el document que l'acredite com la persona encarregada per la Biblioteca Valenciana per a realitzar el treball fotogràfic que cobreix la pòlissa subscrita i unida a aquest conveni com a annex 3.  
- Les despeses derivades de la contractació de la corresponent pòlissa, que cobreix la manipulació de l'obra objecte d'aquest treball, hauran sigut pagats prèviament per l'editorial que ha contractat el fotògraf.  
- L'incompliment de qualsevol de les condicions imposades pel Patrimoni Nacional per a l'execució d'aquest treball, donarà lloc, de ple dret, a la resolució de l'autorització concedida i al cessament immediat d'activitats per part del fotògraf.  
- Les despeses que pogueren originar-se per motius d'horari i de personal del Patrimoni Nacional hauran de ser satisfets per l'editorial.  
Madrid, 23 desembre de 2008.- El fotògraf: Manuel Caparrós Durán, DNI 55.340.074-X.